text: Bredstrup-Pjedsted holdt åben landsby
  25 august 2013 kl. 12.31
  Beboerne i Bredstrup-Pjedsted forsøgte i dag at lokke nye beboere til ved at holde åben landsby.
  Arrangørerne lagde ikke skjul på, hvad formålet med dagens arrangement var:
  - At lokke folk til, der kunne være interesserede i at bosætte sig i Bredstrup-Pjedsted, siger Beboerforeningens formand Lone Herbst Nørgaard. 
  - Mange mennesker drømmer om at være tæt på naturen og alligevel tæt på byerne i Trekantsområdet og motorvejsnettet.
  Landsbyens foreninger og virksomheder inviterede indenfor. 
  Skolen og daginstitutionerne åbnede dørene.
  Og ejendomshandlerne viste de huse, der er til salg.
  Hvis man vil bygge nyt, er det også en mulighed. Fredericia kommune har omkring 20 byggegrunde til salg i landsbyen.
  